John Wilson

John Foster Wilson (født 20. januar 1919, død 25. november 1999) var en britisk talsmann for offentlig helse, best kjent for sitt arbeid for å forhindre blindhet i utviklingsland i Afrika og i Sør-Asia og Sørøst-Asia.

 Liv og virke 
 Bakgrunn 
Wilson ble født i NottinghamshireFødsel registrert i Basford Registration District for første kvartal i 1919. som sønn av metodistprost George Henry Wilson. Etter å ha blitt blind i et uhell i laboratoriet på skolen i Scarborough i 1931,The New Beacon (vol. 84); The Times (London) (tirsdag 30. november 1999), s. 27. begynte han sin videre utdannelse ved Worcester College for blinde, i dag hetende New College Worcester, og oppnådde et stipend for å studere jus ved St Catherine's College ved Universitetet i Oxford. Etter eksamen ble han kontorsjef ved Royal National Institute for the Blind i 1941.Who's Who, 1980, s. 2768.«Meet our founder» , Sightsavers International.

 Karriere 
Han tjenestegjorde som et medlem av Colonial Offices delegasjon som undersøkte blindhet i Afrika i tiden 1946-1947.

Wilson var involvert i flere organisasjoner, mest kjent er Royal Commonwealth Society for the Blind (i dag kjent som Sightsavers International), hvor han ble dens første direktør i 1950, men også i Disability Awareness in Action, International Agency for the Prevention of Blindness og IMPACT.

Ved hans tilskyndelse etablerte Verdens helseorganisasjon (WHO) det første internasjonal byrå for forebygging av blindhet som han selv tjenestegjorde som president fra 1974 og fram til han pensjonerte seg i 1982.

Wilson døde i Brighton i 1999.

 Personlig liv 
Wilson ble gift i 1944 til Chloe Jean McDermid («Jean»).Ekteskap registrert i Uxbridge Registration District i tredje kvartal av 1944. De fikk to døtre, Jane og Claire.«J.F. Wilson, 80, Whose Work Saved Millions From Blindness», The New York Times.

Hans enke fortsatte hans arbeid ved Sightsavers International. Hun ble tildeltl den britiske imperieordenen i 1981 for sitt veldedighetsarbeid.«Meet Lady Jean Wilson» , Sightsavers International. Også Wilson fikk den samme orden.

 Arv 
En skole ble etablert i hans ære i Bangladesh som ble hetende «Sir John Wilson School».

 Bibliografi 
 Ghana's Handicapped Citizens (1961)
 Travelling Blind (1963)
 World Blindness and Its Prevention (1980)

 Æresbevisninger 
 Helen Kellers internasjonale pris (1970)
 World Humanity Award (1978)
 Royal Society of Medicine's Richard T. Hewitt Award (1991)
 Albert Schweitzers internasjonale pris (1993).
 OBE (1955)
 CBE (1965)
 Adlet (1975)
 Albert Lasker Public Service Award (1979)Lasker Foundation   

 Referanser 

 Eksterne lenker 
 Sightsavers' nettsted
 The Independent: Obituary
 IMPACT

Kategori:Britiske sakprosaforfattere
Kategori:Knights Bachelor
Kategori:Personer fra Nottingham
Kategori:Personer fra Scarborough
Kategori:Dødsfall i 1999